
Előterjesztés 
KEOP-4.10.0/N/14-2014-0323 kódszámú 
„Napelemek telepítése Martfűn, az általános iskola és a sportcsarnok tetején” pályázat támogatási döntés utáni saját erő biztosítására
Martfű Város Önkormányzata Képviselő-testületének 

2015. február 26-i ülésére
Előkészítette: S. Bodor Éva
Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 
Tárgyalás módja: nyilvános ülés
Tisztelt Képviselő-testület!

Az Új Széchenyi Terv Környezet és Energia Operatív Program keretében 2014.08.19-én Martfű Város Önkormányzata pályázatot nyújtott be KEOP-4.10.0/N/14-2014-0323 kódszámú „Napelemek telepítése Martfűn, az általános iskola és a sportcsarnok tetején” címmel.
A projekt keretében a Városi Sportcsarnok (Martfű, Mártírok út 4.) és a József Attila Általános Iskola (Martfű, Május 1 út 2.) épületére kívánunk újabb napelemeket telepíteni.

Háztartási méretű kiserőművekkel (HMKE) lehetett pályázni, így az Általános Iskola tetejére a meglévő napelemek mellé további 30 kW, a Sportcsarnok épületére pedig 34 kW csatlakozási teljesítményű napelemek kerülnek telepítésre.
A Nemzeti Fejlesztési Minisztérium KEOP-ért felelős Államtitkárságától 2015.01.27-én Önkormányzatunk megkapta az Irányító Hatóság támogató levelét, pályázatunkat 
43.544.451 Ft összegű támogatásra érdemesnek ítélték.
A pályázat benyújtásakor meghatározott beruházási fajlagos határérték 700.000 Ft/kW-ban volt meghatározva, a beadott pályázatunk beruházási fajlagos mértéke 572.365 Ft/kW volt.

A pályázat csökkentett összeggel került támogatásra tekintettel az 1841/2014 (XII.29.) sz. Kormányhatározat 2. pontjára, amely szerint a kibocsátott pályázati felhívások úgy módosultak, hogy az egyes projektek beruházási igénye nettó 500.000 Ft/kW fajlagos mértéket meghaladó részének finanszírozását a támogatást igénylőknek kell biztosítani. 

Összegezve:
A projekt tervezett teljes beruházási költsége, igényelt támogatás: 

49 846 639 Ft

A projekt tervezett összes elszámolható költsége:



49 846 639 Ft

A KEOP forrásból származó támogatás összege: 



43 544 451 Ft

Az önkormányzati saját erő összege: 


  

  6 302 188 Ft
Kérem a Tisztelt Képviselő-testületet az előterjesztés megtárgyalására és az alábbi határozati javaslat elfogadására.
Határozati javaslat: 

Martfű Város Önkormányzat Képviselő-testülete

……./2015. (…….) határozata

KEOP-4.10.0/N/14-2014-0323 kódszámú „Napelemek telepítése Martfűn, az általános iskola és a sportcsarnok tetején” pályázat támogatási döntés utáni saját erő biztosításáról
Martfű Város Önkormányzata Képviselő-testülete megtárgyalta a KEOP-4.10.0/N/14-2014-0323 kódszámú „Napelemek telepítése Martfűn, az általános iskola és a sportcsarnok tetején” pályázat támogatási döntés utáni saját erő biztosítására vonatkozó előterjesztést, és az alábbiak szerint döntött:
1. A Képviselő- testület a pályázat megvalósításához szükséges önerőt – 6.302.188.Ft-ot – költségvetésének általános tartalék kerete terhére biztosítja.

2. A Képviselő- testület felhatalmazza a polgármestert a pályázattal kapcsolatos dokumentumok aláírására.
A pályázat megvalósítási helyszínei:

József Attila Általános Iskola, 
5435 Martfű, Május 1. u. 2., hrsz. 380.

Városi Sportcsarnok, 

5435 Martfű, Mártírok út 4., hrsz. 349/47

A projekt tervezett teljes beruházási költsége, igényelt támogatás: 

49 846 639 Ft

A projekt tervezett összes elszámolható költsége:



49 846 639 Ft

A KEOP forrásból származó támogatás összege: 



43 544 451 Ft

Az önkormányzati saját erő összege: 


  

  6 302 188 Ft
Erről értesülnek: 

1. Jász-Nagykun-Szolnok Megyei Kormányhivatal

2. Pénz- és adó-ügyi iroda, Helyben

3. Városfejlesztési és üzemeltetési iroda, Helyben

Martfű, 2015. 02.26.
                                                                          Dr. Papp Antal 

                                                                          polgármester

Látta: Szász Éva jegyző

